ఖుర్రతుల్ ఐన్ హైదర్
ఆమె 1967లో ఆమె రాసిన "పత్జర్ కీ అవాజ్" (లఘు కథలు) కు గాను ఉర్దూ సాహిత్యంలో సాహిత్య అకాడమీ పురస్కారాన్ని పోందింది. 1989 లో "ఆఖిరే షాబ్ కె హమ్‌సఫర్" రచనకు జ్ఞానపీఠ పురస్కారం, సాహిత్య అకాడమీ పురస్కారాలను పొందింది. 1994లో సాహిత్య అకాడమీ ఫెలోషిప్ ను పొందింది. ఆమె భారతదేశ అత్యున్నత పద్మభూషణ్ పురస్కారాన్ని 2005 లో అందుకున్నది.
ఆమె 1927 జనవరి 20 న ఉత్తర ప్రదేశ్ లోని ఆలీగర్ లో జన్మించింది. ఖుర్రత్-ఉల్-ఐన్ హైదర్ ఉర్దూ కాల్పనిక రచయితలలో అత్యంత ప్రసిద్ధి చెందినది. ప్రసిద్ధ ఇరానియన్ రచయిత "ఖుర్రత్-ఉల్-అలిన్ తహీరా" పేరుతొ ఆమెకు నామకరణం చేసారు. "ఖుర్రత్ ఐన్"కు సాహిత్యం పరంగా "కళ్ళ ఓదార్పు" అని అర్థం. ఈ పదాన్ని "ప్రియము" అనే పదానికి పర్యాయపదంగా కూడా వాడుతారు. ఉర్దూ కాల్పనిక రచనలలో ఆమె ప్రత్యేక ఒరవడికి రూపుదిద్దింది. కవిత్వం రాజ్యమేలుతున్న ఉర్దూ సాహితీ ప్రపంచంలో నవలా సాహిత్యం ఇంకా కాలూనుకోని కాలంలో ఆమె నవలలు రాయడం ప్రారంభించింది. ఆమె ఉర్దూ సాహిత్యానికి "గ్రాండే డేమ్"గా విస్తృతంగా భావించబడుతుంది.
కృష్ణబిలం
కాంతిగమనంపై గురుత్వాకర్షణ ఉంటుందని ముందుతెలియజేసిన ఆల్బర్ట్ ఐన్‌స్టీన్,1915 లో తన సాధారణ సాన్వయ సిద్ధాంతాన్ని పెంపొందించాడు.
కొన్నినెలల అనంతరముకార్ల్ స్క్వార్జ్ చైల్డ్ సూక్ష్మపదార్థము మరియు గుండ్రనిపదార్థముపై ఉండే గురుత్వాకర్షణ క్షేత్రమునకుసమాధానము ఇచ్చాడు. దాని ప్రకారము కాల రంధ్రమనేది సిద్ధాంతం ప్రకారం ఉండి ఉండవచ్చును అని. 
స్క్వార్జ్ చైల్డ్ వ్యాసార్ధము ప్రస్తుతము చక్రగతి లేనటువంటి కాల రంధ్రం యొక్కఇవెంట్ హారిజాన్ యొక్క వ్యాసార్ధముగా వ్యవహరింపబడుతూ ఉంది.ఇది ఆ కాలంలో సరిగ్గా అర్ధమవలేదు.ఉదాహరణకు స్క్వార్జ్ చైల్డ్ కూడా అది స్థూలద్రవ్యమైనదికాదని అనుకున్నాడు. 
స్క్వార్జ్ చైల్డ్ వివరించిన కొన్నినెలల తరువాత,హెండ్రిక్ లారెంట్జ్ శిష్యుడైన జోహాన్నిస్ డ్రాస్తే సూక్ష్మ పదార్థము గురించి స్వతంత్రంగా అదే సమాధానమును ఇచ్చాడు. కాకపొతే దాని యొక్క గుణగణాలను గూర్చి చాలా విస్తృతంగా వివరించాడు.